[{"text_idx": "#000003", "text": "Arvustus. Intsikurmu tegi seda taas"}, {"text_idx": "#000006", "text": "Aasta oli 2013, kui aset leidis esimene Intsikurmu. Turvakontrollist sai la\u0308bi auso\u0303na eest ning va\u0308hemalt Oru laval olid artistid publikule nii la\u0308hedal, et nendega sai soovi korral ka\u0308telda. Festival alles alustas, aga ometigi oli selge, et millelegi on Intsikurmu metsapargis pihta saadud."}, {"text_idx": "#000007", "text": "Ta\u0308navu toimus seega ja\u0308rjekorras juba kuues Intsikurmu ja kuigi burger maksis rohkem kui kunagi varem, oli ometigi alles see kodune o\u0303hustik, millelt kunagi purjetama hakati. Laululava u\u0308mbritsev loodus oma lo\u0303pmatute ku\u0308ngaste ja sulni metsaalusega on jaganud korraldajatele ka\u0308tte suurepa\u0308rased kaardid, mis on seni oskuslikult lahti ma\u0308ngitud. Peagi pa\u0308rast ka\u0308epaela ette na\u0308itamist lo\u0303ppeb asfalt ja algab u\u0308rgne metsamaa, mille vahelt paistavad valgusinstallatsioonid ja vo\u0303rkkiiged, ka\u0308sito\u0308o\u0308o\u0303lu ja khaki."}, {"text_idx": "#000008", "text": "Rohelus Intsikurmu metsapargis Autor: Martin Kosseson"}, {"text_idx": "#000009", "text": "Ametlikult oli pu\u0308sti pandud kolm lava, kuid soovi korral vo\u0303inuks neid kokku lugeda kuus. Esiteks va\u0308a\u0308rib va\u0308lja toomist Lastekurmu, ko\u0303ige pisematele suunatud ala puude vahel, kus viidi la\u0308bi to\u0308o\u0308tube ja akustilisi kontserte, samal ajal kui puude otsas kiikusid lasteraamatud ja ma\u0308nguasjad. Po\u0303lvamaal oli viimaks realiseerunud iga lapse unistus metsikust ma\u0308ngumaast, kuhu jagus nii agaraid eakaaslasi kui ka asjatundlikke juhendajaid. Nooruslikkus nakkas ning ta\u0308heldada vo\u0303is ka ta\u0308iskasvanuid, kelle o\u0303lgadelt aastate koorem silmna\u0308htvalt kerkis. Ko\u0303ige selle vaeva juures, mis Lastekurmu pu\u0308sti panemise alla ilmselgelt la\u0308ks, oli muidugi tore to\u0303deda, et vahest et veel rohkem kilkeid kutsus esile alla veeremist vo\u0303imaldav no\u0303lv pealava ko\u0303rval. Gravitatsiooni vastu siiski ei saa."}, {"text_idx": "#000011", "text": "Ala teises otsas asus aga Noodle Boxi erilava, kus na\u0308iteks Conner Youngblood so\u0303i enda so\u0303nul oma elu ko\u0303ige meeldeja\u0308a\u0308vamad nuudlid. Nimelt serveeriti seal u\u0308hes roogadega ka elavat tantsumuusikat, samas kui visuaalid kuvati valge lina asemel BMW luukpa\u0308rale. Vastu o\u0308o\u0308d avati turvava\u0308ravatest va\u0308ljaspool ka O\u0308o\u0308disko, mis lubas vilunud pidulistel veel viimased promillid va\u0308lja higistada, et vabatahtlikud saaksid samal ajal festivali ala homseks ette valmistama hakata."}, {"text_idx": "#000012", "text": "Keskkond on alati osa etteastest"}, {"text_idx": "#000013", "text": "Kolmest \"pa\u0308ris\" lavast oli isikupa\u0308raseim kahtlemata Metsalava, millele andis iseloomu esinejaid publikust eraldav tiik. See va\u0308listas ku\u0308ll rahvasse kargamise, aga lo\u0303i o\u0303dusat olustikku ja mulle meeldis mo\u0303elda, et viskas kogemata kinda ka samal ajal toimunud Leigo Ja\u0308rvemuusikale. Metsalava asus su\u0308gavamaski orus kui Oru lava (olin tunnistajaks koguni kolmele korrale, kui need segamini aeti), mis ta\u0308hendas, et esinemistele lisas su\u0308gavust igas kaares ko\u0303rguv laas. So\u0303najalgade vahel sobisid kuulamiseks just mahedamad artistid nagu Mari Ju\u0308rjens ja Inger, kelle parimad ku\u0308ljed kume lava esile to\u0303i."}, {"text_idx": "#000015", "text": "Ko\u0303ige rohkem rahvast mahutas Intsikurmu lava, kus lisaks lavaesisele sai etteasteid ja\u0308lgida ka ma\u0308eno\u0303lvalt pingi pealt. Seega oli laual valik: kas lasta end rahvatulval kanda vo\u0303i eemal istudes head-paremat nosida. Eriti eredalt ilmnes see lahknevus Big Freedia etteaste ajal. Viimane ajas publiku platsil po\u0308o\u0308rdesse ja pingil istujate silmad suureks. Na\u0308iteks ronis Big Freedia palvel lavale terve plejaad entusiaste, kes vo\u0303tsid ho\u0308o\u0308ritamise nii vinge hooga ette, et publiku noorimatel esinejatel tulnuks silmad kinni katta. Lo\u0303puks ei saanudki ha\u0308sti aru, kas etteaste pakkus eredamat elamust ta\u0308ielikku transsi viidud esirearahvale vo\u0303i kultuuris\u030coki osaks langenud taamal olnutele."}, {"text_idx": "#000017", "text": "Samadel lavalaudadel ku\u0308tsid kirgi ka Kiasmos, Oligarkh ning Ghostpoet, kes ko\u0303ik oma z\u030canripiire nihutava loominguga ku\u0308lalised u\u0308hte takti o\u0303o\u0303tsuma said. Viimasena lavale pa\u0308a\u0308senud Lexsoul Dancemachine vo\u0303iks aga ku\u0308ll uue nimena kaaluda midagi stiilis Lexsoul Punktipanek, kuna maksimalistlikus joones funk'i ja soul'i po\u0303imiv ansambel on ta\u0308naseks arendanud ta\u0308iuseni pauguga lo\u0303petamise kunsti. Edu neile, kes pa\u0308rast Lexsouli lavale peavad minema \u2013 targem ongi festival a\u0308ra lo\u0303petada. Telklas vo\u0303is muide juba laupa\u0308eva pa\u0308rastlo\u0303unal kohata noormeest, kes innustas ko\u0303iki kuulajaid Lexsouli ajal sellist pidu panema, \"et kosmosest oleks ka na\u0308ha\". Na\u0308ib, et taktika kandis vilja."}, {"text_idx": "#000018", "text": "Tihe konkurents ja mured su\u0308dameru\u0308tmiga"}, {"text_idx": "#000019", "text": "O\u0303dusust ja jo\u0303ulisust u\u0308hendas kompaktsem Oru lava, kus rahva lemmiku tiitlile konkureerisid nii reket ja Meisterjaan kui ka Eesti publikule didgeridoo-techno't tutvustanud Onogana. Telklas valitses aga konsensus: \u0410\u043d\u0442\u043e\u0445\u0430 \u041c\u0421 oli selle festivali tugevaim u\u0308llataja. Moskva artist tegi silmad ette integratsiooniprogrammile, to\u0303estades, et keelebarja\u0308a\u0308r on vabalt u\u0308letatav trompetima\u0308ngu ja ka\u0308telseisu abil. Mainitud muusikaelamuste juures ja\u0308i aga mulje, et helimehedki on hoogu la\u0308inud ning bassiga u\u0308le pingutanud. O\u0303nneks on Intsikurmu eelko\u0303ige noortele suunatud u\u0308ritus, kuna su\u0308dameru\u0308tmi altereerivad helivo\u0303nked vo\u0303inuksid manalateele viia nii mo\u0303negi eakama ku\u0308lalise."}, {"text_idx": "#000021", "text": "Kuid Intsikurmu pole pelgalt muusikafestival. Mulle na\u0308ib ta\u0308psem elamusfestivali ma\u0308a\u0308ratlus, sest tegevust ja\u0308tkub Intsikurmul ko\u0303ikidele meeltele. Toiduta\u0308nav lookleb silmapiirini ja kokku pole hoitud ka visuaali arvelt. Metsaalune on ta\u0308is pikitud eripalgelisi taieseid, alustades Tinderi-teadete tahvlist ja lo\u0303petades improviseeritud raamaturiiulitega. Puude vahel jooksevad helendavad jooned ja virvendavad lambid - liiv ku\u0308ll tru\u0308gib soki vahele, aga va\u0308hemalt ei saa juurte otsa komistamist ha\u0308maruse su\u0308u\u0308ks panna. Ma\u0308ngida saab lauatennist, korvpalli ning jalgpalli, jo\u0303u- ja ilunumbreid vo\u0303ib demonstreerida ro\u0308o\u0308baspuudel. Puudu tuli vaid joogiveest, ent o\u0303nneks pandi teiseks pa\u0308evaks kraan pu\u0308sti. Va\u0308rska mineraalvett sealt ei tulnud, aga leitsakuga la\u0308ks ko\u0303ik kaubaks."}, {"text_idx": "#000023", "text": "Kand on maas ja edu a\u0308hvardab"}, {"text_idx": "#000024", "text": "Sama sujuvalt ei kulge asjad aga telklas, kus vedelikupuudus paljusid vaevab. Otsa kipub saama ka\u0308tepesuvesigi, mida to\u0303ttavad tooma kohalikud pritsumehed. Telkijatega vesteldes kordub veel laadimisvo\u0303imaluse soov, puudust tuntakse ka pru\u0308gikastidest. Laias laastus on elu telklas aga festivali mastaapi arvestades rahulik \u2013 kohal on siiski rohkem inimesi kui Po\u0303lvas aastaringselt elanikke, ko\u0303ik pealekauba oma parimates aastates. Eristub vaid u\u0308ks nurgake, mis koosnevat just Tallinna eliitkoolide esindajatest. Seal kohtan pidulisi, kes teise pa\u0308eva pa\u0308rastlo\u0303unaks veel festivali alale jo\u0303udnud pole. Jala all praksub taara ja avanev vaatepilt ilus just pole, menetleda oleks korrakaitsjatel seal nii mo\u0303ndagi."}, {"text_idx": "#000025", "text": "Ent need on to\u0303rvatilgad, mis ei pa\u0308a\u0308se pa\u0308riselt meepotti rikkuma. Intsikurmu ko\u0303nnib mo\u0308o\u0308da peenikest ko\u0308it, millest u\u0308hele poole ja\u0308a\u0308b menusse uppumine ja teisele poole igavuse ka\u0308tte la\u0308mbumine. Esinejate nimekiri on vaja hoida piisavalt tihke, et publikut pealinnast ja kaugemalt kohale meelitada, ent samas ka parajalt va\u0308rske, et pakkuda avastamisro\u0303o\u0303mu ja va\u0308ltida la\u0308llavat massi. Ta\u0308navune kava oli kureeritud just parajaks \u2013 z\u030canre oli seinast seina, ent metsapargi vahele sobitusid nad ko\u0303ik."}, {"text_idx": "#000027", "text": "Meisterjaan Intsikurmu o\u0303htuha\u0308maruses Autor: Martin Kosseson"}, {"text_idx": "#000029", "text": "Onogana: ammutame energiat publikuga loodud u\u0308hendusest"}, {"text_idx": "#000030", "text": "Kiasmos: loome kontrastidel po\u0303hinevat muusikat, mida o\u0308o\u0308sel kell neli kuulata"}, {"text_idx": "#000033", "text": "Galerii. Intsikurmu Festivali esimene pa\u0308ev"}, {"text_idx": "#000034", "text": "Ta\u0308na algav Intsikurmu muusikafestival on pu\u0308hendatud vabariigi juubelile"}, {"text_idx": "#000035", "text": "Daniel Tamm. Positivuse to\u0303us ja langus"}, {"text_idx": "#000036", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000038", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000039", "text": "Klassikaraadio salvestas NOE\u0308Pi muusikatunni Metsku\u0308la Algkoolis"}, {"text_idx": "#000041", "text": "Mirjam Parve: \"Varjukeha\" puudutab minu jaoks olulist teemast \u2013 kehalisust"}, {"text_idx": "#000042", "text": "Aivar Kulli ajalootund. Bunin ja su\u0308gis"}, {"text_idx": "#000044", "text": "Polos\u030cywa andis va\u0308lja esimese eestikeelse singli"}, {"text_idx": "#000046", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000052", "text": "Arvustus. \"Tume paradiis\": pidu peo pa\u0308rast"}, {"text_idx": "#000053", "text": "Endla teater kuulutas va\u0308lja uue teatrijuhi konkursi"}, {"text_idx": "#000060", "text": "Haapsalu kultuurikeskuses avati na\u0308itus aulidest"}, {"text_idx": "#000061", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000062", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000063", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000064", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000065", "text": "Edetabel. Aasta parimad albumid 2022"}, {"text_idx": "#000066", "text": "Aasta parimad albumid 2022. Isiklikud edetabelid"}, {"text_idx": "#000067", "text": "U\u0308levaade. Aasta parimad lood 2022"}, {"text_idx": "#000072", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]